da en da da da da da en fr en et da da da da nl fr fr en da da da de de fr da da da et da da da en en it az da en da en da en en da da it az da en nb sv da da nl et da en en da da da da da da da da da da da da da da da en da da nb da nb en da da da da da es es sk tr en nb da et da da da da en da da da da da et da da en da da en da da fi da da en da de de da da da en da da sv da
Folkekirke & Religionsmøde får permanent bevilling | Kirke.dk
Har du brug for hjælp? Kontakt kundeservice på telefon +45 33 48 05 05 eller mail: service@kirke.dk.
Indtast koden som du har modtaget på SMS
Indtast mail og adgangskode og få adgang.
Folkekirken & Religionsmøde får en fast årlig bevilling fra omprioriteringspuljen og bliver et samarbejde mellem folkekirkens 10 biskopper
Folkekirke og Religionsmøde har fået permanent bevilling. Fremover bliver organisationen et samarbejde mellem de ti biskopper, centreret omkring biskop over Københavns Stift, Peter Skov-Jakobsen. Foto: Søren Staal
Med en en fast bevilling på 920.000 kroner årligt fra de såkaldte omprioriteringsmidler er den lille institution Folkekirke & Religionsmøde gjort permanent.
”Det er ambitionen at fastholde det samme aktivitetsniveau som hidtil, og det er dette, ansøgningen afspejler. At det er blevet mødt med en bevilling giver os en økonomisk base for at fortsætte F&R's arbejde," siger Ane Kirstine Brandt, Konstitueret generalsekretær i F&R.
Samtidig ændres organisationen bag F&R, så den med forankring hos Københavns biskop kommer til at omfatte alle landets stifter. Siden F&R blev oprettet i 2002, har institutionen være et samarbejde mellem stiftsøvrighederne i ni af landet stifter (Helsingør Stift har ikke deltaget).
”Der er stadig tale om et nationalt opdrag for vores arbejde, men det er gået fra at være et samarbejde mellem stiftsøvrigheder til et samarbejde mellem biskopperne," siger Ane Kirstine Brandt, som kalder den nye organisering for "befordrende for vores arbejde".
Alle fællesfondsinstitutioner bidrager hvert år med et omprioriteringsbidrag på to procent af driftsbevillingerne. Omprioriteringsmidlerne fordeles af kirkeministeren efter rådgivning fra Budgetfølgegruppen vedrørende fællesfonden.
Bevillingen fra omprioriteringsmidlerne erstatter stiftsbidragene, som udgør omtrent halvdelen af F&R’s budget. Den tidligere organisation var bygget op omkring en bestyrelse bestående af to medlemmer fra hver stift, men fremover bliver det forretningsudvalget, som udgør stifternes indflydelse. Her sidder en repræsentant fra hvert stift samt Peter Skov-Jakobsen.
Samarbejde med Det mellemkirkelige Råd
Ane Kirstine Brandt glæder sig over fremtidssikringen af institutionen, som gør det muligt at fortsætte arbejdet indenfor og udenfor folkekirken.
”Det interne arbejde handler om kompetenceopbygning hos medarbejdere og frivillige i folkekirken. Det eksterne arbejde handler om at bygge bro til de andre tros- og livssynssamfund gennem netværk."
Bevillingen kommer efter en tid med usikkerhed om finansieringen af F&R.
Sidste år søgte Folkekirke og Religionsmøde (F&R) også om en permanent bevilling fra omprioriteringsmidlerne. Dengang blev ansøgningen afvist af Budgetfølgegruppen, som i sin begrundelse opfordrede F&R til at søge i fællesskab med en anden folkekirkelig institution, Det mellemkirkelige Råd:
”Budgetfølgegruppen vil se positivt på en fælles bevillingsansøgning fra Folkekirke og Religionsmøde og Det mellemkirkelige Råd (MKR), i fald man skulle ønske det, med henblik på at opnå synergieffekter samt besparelser på administrationsudgifterne."
Men nu har Folkekirke & Religionsmøde altså fået godkendt et permanent tilskud som selvstændig organisation. Det ændrer ikke ved, at F&R vil samarbejde med Det mellemkirkelige Råd, siger Ane Kirstine Brandt:
”Det seneste år har vi etableret et godt samarbejde med Folkekirkens Mellemkirkelige Råds Migrantsamarbejde. Det drejer sig om projektet "Folkekirken som minoritet", hvor vi tager udgangspunkt i de sogne, hvor folkekirkemedlemstallet er meget mindre end landsgennemsnittet. ”
Budget for folkekirkens fællesfond klar
2. november 2020 kl. 10:56
Budget for folkekirkens fællesfond klar
Folkekirke og Religionsmøde (F&R)
Fold ud Fold ind
F&R blev etableret i 2002 og er en institution under folkekirken, der arbejder med religionsmødet.
F&R’s formål er med udgangspunkt i evangeliets forkyndelse at styrke folkekirkens møde andre religioner og livstydninger i Danmark.
F&R har indtil 2020 været et samarbejde mellem stiftsøvrighederne i ni stifter af folkekirkens 10 stifter. Helsingør Stift har ikke deltaget. Det ændres med den permanente bevilling, hvorefter hvert stift får en repræsentant i F&R's forretningsudvalg.
F&R's sekretariat har til huse i det kirkelige kontorfællesskab på Diakonissestiftelsen på Frederiksberg.
Flere artikler fra Kirke.dk
Hyrdebrevet afslører: Det skriver præster i lukket facebookgruppe
Hyrdebrevet afslører: Det skriver præster i lukket facebookgruppe
Ny bispekandidat: Vi skal passe på med hele tiden at ville finde på og forny os
Ny bispekandidat: Vi skal passe på med hele tiden at ville finde på og forny os
Provster drøftede, hvad kirkens opgave er
Provster drøftede, hvad kirkens opgave er
Anne er valgt ind i toppen af Kirkernes Verdensråd
Anne er valgt ind i toppen af Kirkernes Verdensråd
Hyrdebrevet: De stiller op til bispevalget på Fyn
Hyrdebrevet: De stiller op til bispevalget på Fyn
For eller imod: Bedømmelse af bispekandidater
For eller imod: Bedømmelse af bispekandidater
Bispekandidat: Jeg vil bringe humor ind i stiftsadministrationen
Bispekandidat: Jeg vil bringe humor ind i stiftsadministrationen
Kirkerne i Oslo skruer ned for varmen
Kirkerne i Oslo skruer ned for varmen
Forslag: Bispekandidaters kvalifikationer bør vurderes
Forslag: Bispekandidaters kvalifikationer bør vurderes
Bispekandidat nummer to melder sit kandidatur i Fyens Stift
Bispekandidat nummer to melder sit kandidatur i Fyens Stift
Udgivet af Kristeligt Dagblad
Vimmelskaftet 47 1161 København K. Telefon: +45 33 48 05 00 Mail: redaktion@kirke.dk CVR nr. DK-17725114
Ansvarshavende chefredaktør: Jeppe Duvå
Vi tager ansvar for indholdet og er tilmeldt